# Csongrád Város Polgármesterétől „M”

Száma: FJL/530-1/2022.

Előadó: Dr. Juhász László

## E L Ő T E R J E S Z T É S

**Csongrád Városi Önkormányzat Képviselő-testületének**

**2022. június 30-ai ülésére**

Tárgy*:* Javaslat a Csongrádi Kézilabda Munkacsarnok elnevezésére

**Tisztelt Képviselő-testület!**

A csongrádi 4929 hrsz-ú, Csongrád, Kis-Tisza u. 8. szám alatt épülő csongrádi kézilabda csarnok elnevezése ügyében a Beruházási Ügynökség megkereséssel élt önkormányzatunk felé, melyben jelezte, hogy lehetőségünk van a leendő csarnok elnevezésére.

A jelenlegi nyilvántartás szerint *Kézilabda* *Munkacsarnok* néven szerepel.

A csarnok elnevezésének eljárásmenete az alábbi:

Az önkormányzat javaslattal élhet, amelyet a Beruházási Ügynökség a véleményével együtt továbbít a Nemzeti Sportközpontok Igazgatósága (NSK) részére. Az NSK a beruházásért felelős minisztériummal és a szakmailag együttműködő partnerével a Magyar Kézilabda Szövetséggel egyeztet, és ez alapján hozza meg döntését.

Az elnevezésre javaslatot kértünk a Képviselő-testület Tagjaitól és a Bizottsági Tagoktól, az érintett Sportegyesülettől és a Levéltártól

A kért határidőre az alábbi javaslatok érkeztek:

1. Csongrádi Kézilabda Csarnok,

2. Csongrádi Serházzugi Kézilabda Csarnok,

3.Csongrádi-Sport-Csarnok,

4. Tiszavirág Kézilabda Csarnok Csongrád

5. Csongrádi Tigrisek Kézilabda Csarnok

A fenti javaslatok a Titkárságon megtekinthetők.

Kérem a Tisztelt Képviselő-testületet, vitassa meg az előterjesztést és hozza meg döntését a Sportcsarnok elnevezéséről.

## HATÁROZATI JAVASLAT

Csongrád Városi Önkormányzat képviselő-testülete megtárgyalta a *„Javaslat a Csongrádi Kézilabda Munkacsarnok elnevezésére”* című előterjesztést és az alábbi döntést hozza:

Csongrád Városi Önkormányzat Képviselő-testülete a csongrádi 4929 hrsz-ú, Csongrád, Kis-Tisza u. 8. szám alatt épülő kézilabda csarnok elnevezésének javasolja: ………………………………………..

A Képviselő-testület kéri a Polgármestert, hogy a fenti javaslatot küldje meg a Beruházási Ügynökség BMSK Zrt. részére.

Határidő: azonnal

Felelős: Bedő Tamás polgármester

Erről jegyzőkönyvi kivonaton értesítést kap:

1. a képviselő-testület tagjai

2. a fejlesztési és üzemeltetési iroda és általa

3. a Beruházási Ügynökség BMSK Zrt.

Csongrád, 2022. június 23.

Bedő Tamás

polgármester